# 2021 m. rugpjūčio mėn. Lietuvos įmonėse šiek tiek padidėjo paukštienos gamyba ir pardavimas, o pardavimo kainos sumažėjo

ŽŪIKVC (LŽŪMPRIS) duomenimis, 2021 m. rugpjūčio mėn. Lietuvos įmonėse buvo paskersta 3,79 mln. paukščių ir pagaminta 6 911,91 t paukštienos skerdenų. Paukščių skerdimų skaičius rugpjūčio mėn., palyginti su liepos mėn., padidėjo 0,26 proc., tačiau išliko 14,96 proc. mažesnis nei prieš metus. Analizuojamu laikotarpiu buvo paskersta 3,65 mln. vnt. broilerių – 1,62 proc. daugiau nei liepą, tačiau ir 15,95 proc. mažiau nei 2020 m. rugpjūčio mėn. Kalakutų skerdimai 2021 m. rugpjūčio mėn. sudarė 24,856 tūkst. vnt. – 54,0 proc. daugiau nei liepą į ir 2,5 karto daugiau nei tuo pačiu praėjusių metų laikotarpiu.

Vertinant pagal skerdenų svorį, 2021 m. liepos mėn. buvo pagaminta 6 705,53 t paukštienos – 3,08 proc. daugiau nei liepą ir 17,51 proc. mažiau nei prieš metus. Iš to skaičiaus broilerių skerdenų gamyba 2021 m. rugpjūčio mėn., palyginti su liepos mėn., padidėjo 5,18 proc. (iki 6 650,77 t), o, palyginti su 2020 m. rugpjūčio mėn., ji išliko 18,85 proc. mažesnė. Kalakutų skerdenų gamyba analizuojamu laikotarpiu padidėjo 7,80 proc., tačiau buvo 56,75 proc. didesnė nei prieš metus.

ŽŪIKVC (LŽŪMPRIS) duomenimis, 2021 m. rugpjūčio mėn. Lietuvos rinkoje atvėsintų viščiukų broilerių skerdenų buvo parduota 18,32 proc., o krūtinėlių filė – 19,00 proc. daugiau nei liepos mėn. Viščiukų broilerių skerdenų vidutinė didmeninė kaina analizuojamu laikotarpiu sumažėjo 2,7 proc., o krūtinėlių filė – 0,91 proc. Vištienos kainų sumažėjimą lėmė sumažėjusios kainos Lenkijoje ir atpigusi importuota produkcija. Remiantis EK duomenimis, 2021 m. rugpjūčio mėn. vidutinė didmeninė viščiukų broilerių skerdenų kaina Lenkijoje sudarė 1,39 EUR/kg ir buvo 9,6 proc. žemesnė nei liepą.

Šaltinis ŽŪIKVC(LŽŪMPRIS)